**Jegyzőkönyv**

 **az MTVE 2019. évi 1. elnökségi üléséről**

**Készült**: Balatonberény, 2019. február 2.-án, Balatonberény, Napfény u.1.sz.

**Jelen vannak:** Dér Ferenc, Kerényi István, Lepp László, Novinszky József, Szécsényi Szabolcs,

 Zsiborács Zoltán vezetőségi tagok, Gyimes Gyula FB elnök. Igazoltan távol Eckert Zoltán

Napirendi pontok: 1. Létszám, személyi változások, új tagok, tagnyilvántartás, helyek helyzete,

 2. Gazdasági ügyek: kiadások, bevételek, tartozások (2018),

 Befizetések állapota, tervek, változások (2019),

 3. Éves naptár,

 4. Fejlesztési Terv áttekintése, mólószár hosszabbítás, sólya ügye,

 5. Közgyűlés tervezése,

 6. Egyebek.

Dér Ferenc megállapítja, hogy az elnökségi ülés határozatképes.

Az elnökség felkéri Lepp Lászlót a jegyzőkönyv vezetésére és Zsiborács Zoltánt a jegyzőkönyv hitelesítésére.

1. **Létszám, személyi változások, új tagok, tagnyilvántartás, helyek helyzete,**

Két tagtársunk Ifi Géza, Hetyési Attila elhunyt, Schwarzkopf Gyula helyéről és tagsági viszonyáról lemondott. A jelenlegi taglétszámunk 159 fő. A felszabaduló helyekről az alapszabály szerint fogunk intézkedni.

Az elnökség 3 csónakos jelentkezőt hallgatott meg:

1. Tamás Ottó
2. Horváth Tamás
3. Johann Küfuss

**1./02./2019. határozat**

**Az elnökség Tamás Ottó és Horváth Tamás felvételét javasolja a közgyűlésnek, amennyiben a jelöltek az Alapszabály szerinti feltételeket teljesítik. Johann Küfuss csónakkal nem rendelkezik, ezért ügyét az elnökség nem tárgyalta.**

Három szabad csónakos hely van. 148,153,154, hely. Ezek közül két helyet az újonnan belépő tagok részére jelölünk ki.

Az elnök tájékoztatta az elnökséget a három éve üresen álló helyekről.

A 3 éve üresen álló helyek ügyében az alapszabály szerint kell eljárni.

Egy csónakos tagtársunk Havelka Antal (137.sz.hely) 3 éve nem helyezett le csónakot, ezért az alapszabály értelmében bérleti joga az adott helyre felmondásra kerül.

Három vitorlás helyre Budai Olivér (12.sz.hely), Kepecz Norbert (27.sz.hely), Suha Zoltán (67.sz.hely) nem helyezett le 3 éve hajót. Ezekben az esetekben is felmondásra kerül a bérleti szerződés.

Vámos Csaba vitorlás helyét (87.sz. hely) visszaadta.

A felszabaduló vitorlás helyek esetében a 87.sz. hely felajánlásra kerül Bielenberg

Roland részére, a másik két hely a várólistán, soron következő Kovács László (27.sz.hely) és Gólik János (67.sz hely) részére kerül felajánlásra.

**2./02./2019. határozat**

**Vámos Csaba bérleti szerződését fel kell mondani (87.sz.), helyét fel kell ajánlani Bielenberg Rolandnak**

**Felelős: Dér Ferenc a felmondásért**

 **Szécsényi Szabolcs a felajánlásért**

**határidő: azonnal**

**3./02./2019. határozat**

**A felszabaduló üres helyeket a várólistán, soron következő tagok részére fel kell ajánlani.**

**Felelős: Zsiborács Zoltán**

**határidő: azonnal**

**4./02./2019. határozat**

 **Fel kell mérni az első mólón lévő helyek kiosztását, valamint a nagyobb vízi járművek elhelyezését.**

**És erről javaslatot kell az elnökség részére készíteni.**

**Felelős: Kerényi István**

 **Novinszky József**

 **Zsiborács Zoltán**

**határidő: következő vezetőségi ülés**

**5./02./2019. határozat**

**Az elvesztett, elhunyt, és kilépett tagok kártyáit le kell tiltani.**

**Felelős: Zsiborács Zoltán**

 **Döme Péter a kártyák letiltásáért.**

**határidő: március 31.**

1. **Gazdasági ügyek**

Gazdálkodásunk a tervek szerint alakult. Eredmény többlet a sólya felújításának elmaradása miatt keletkezett. A 2019. évi számlák kiküldésre kerültek, a befizetések elkezdődtek.

**6./02./2019. határozat**

**Az elnökség a tájékoztatást elfogadta.**

1. **Éves naptár**

Dér Ferenc javaslatot tesz az elnökségi ülések időpontjára, a befizetési határidő február 28.-ra történő változtatására, a közgyűlések márciusra történő változtatására. Az alapszabály változtatására.

**7./02./2019. határozat.**

**Az elnökség az elhangzottak megvitatását a következő elnökségi ülésre halasztotta.**

1. **Fejlesztési terv értékelése**

A fejlesztési terv rövid távú 14 feladatából 6 megvalósult.

A sólya felújítására egy érdemi ajánlat érkezett.

A móló meghosszabbításának elvi engedélyezését ismételten meg kell kísérelni.

**8./02./2019. határozat**

**A sólya felújítására - amennyiben a kivitelezés befejeződik április 15.-ig- a szerződést meg kell kötni.**

**Felelős: Dér Ferenc**

 **Kerényi István**

**határidő: folyamatos**

**9.02./2019. határozat**

**Az elvi engedély változtatásra és ismételt beadására ajánlatot kell kérni.**

**Felelős: Lepp László**

**határidő: következő elnökségi ülés időpontja**

1. **Közgyűlés tervezése**

Napirend a következő elnökségi ülésre elnapolva

1. **Egyebek**

Nem volt.

Kmf.

 Lepp László Zsiborács Zoltán

 jegyzőkönyv vezető jegyzőkönyv hitelesítő